SPRÁVA O VÝCHOVNO-VZDELÁVACEJ ČINNOSTI, VÝSLEDKOCH

**A PODMIENKACH ZUŠ JOSEPHA HAYDNA GALANTA**

**Školský rok 2018/2019**

**1. Základné identifikačné údaje o škole**

**Názov školy:** Základná umelecká škola Josepha Haydna

**Adresa:** Hlavná 1007/20, 924 01 Galanta

**Telefón:**  031/780 23-69

**e-mail:** zus.galanta@gmail.com

web stránka: www. zusjosephhaydn. sk

**Zriadovateľ:** Mestský úrad Galanta, Mierové námestie 940/1,924 18

**Riaditeľ:** Mgr. Ladislav Maťašovský

**Zástupkyňa riaditeľa :** Mgr. Mária Takáčová

**Vyučovací jazyk:** slovenský

**Učebné plány:** Štátny vzdelávací program ZUŠ schválilo MŠ SR dňa

**15.júna 2015 pod číslom 2015-6346/29045:3-10A0**

pre základné umelecké školy

**Poradné a iniciatívne orgány školy: Pedagogická rada** ( všetci pedagógovia školy)

**Umelecká rada školy** ( vedúci jednotlivých hudobných oddelení

**Rada školy** (zložená z pedagógov, nepedagogických pracovníkov, rodičov a poslancov MsZ)  **Výbor RZ pri ZUŠ Josepha Haydna** (zástupcovia rodičov)

**2. Počet tried / žiakov ( stav k 30.06.2019)**

Na škole máme **17 tried** a nasledujúce oddelenia: klavírne, sláčikové, gitarové, spevácke, oddelenie dychových nástrojov, hudobnej náuky, komornej hudby ( tanečný orchester).

 **Na prvom stupni** (v prípravnom štúdiu, v ročníkoch 1.-4. prvej časti,1.-3.r.druhej časti základného štúdia) študovalo a ukončilo jednotlivé ročníky **170 žiakov.**

| Ročníky | PŠ | 1.ročník1.časti | 2.ročník1.časti | 3.ročník1.časti | 4.ročník1.časti | 1.ročník2.časti | 2.ročník2.časti | 3.ročník2.časti | SpoluI. stupeň |
| --- | --- | --- | --- | --- | --- | --- | --- | --- | --- |
| **Počet****žiakov** |  0 |  39 |  27 |  32 |  22 |  23 |  14  |  13 |   **170** |

 **Na druhom stupni** (1.-4.ročník ) študovalo a ukončilo jednotlivé ročníky **22 žiakov.**

| Ročníky | 1.ročník | 2.ročník | 3.ročník | 4.ročník | SpoluII. stupeň |
| --- | --- | --- | --- | --- | --- |
| **Počet žiakov** |  4  |  6 |  4 |  8 |  **22** |

 **V štúdiu pre dospelých (**ŠPD 1.-4.ročník) študovalo a ukončilo jednotlivé ročníky

 **22 študentov.**

| Ročníky | 1.ročník | 2.ročník | 3.ročník | 4.ročník | Spolu |
| --- | --- | --- | --- | --- | --- |
| **Počet študentov** |   8 |  5 |  7 |  2 |  **22** |

**3. Hodnotenie a klasifikácia žiakov**

 V školskom roku 2018/2019 z celkového **počtu 214 žiakov** prihlásených k 15.9.2018(zber údajov) úspešneukončilo školský rok **208 žiakov**,(6 žiakov vystúpilo zo štúdia). **Z  208 žiakov prospelo s vyznamenaním 178 žiakov, prospelo 30 žiakov.**

**4. Študijné odbory a jednotlivé vyučovacie predmety**

Naša škola poskytuje vzdelávanie v **hudobnom odbore,** ktorý má 5 oddelení: **dychové, strunové , sláčikové, spevácke, klávesové .**

**Hlavný predmet : hra na hudobnom nástroji** ( zobcová flauta, priečna flauta, saxofón, trúbka, klarinet, klasická gitara, husle, spev, klavír, keyboard, akordeón)- individuálne vyučovanie.

**Povinné predmety : hudobná náuka** ( kolektívne vyučovanie)

 **komorná hra, štvorručná hra, komorný spev**

 **hra v tanečnom orchestri**

**5. Zamestnanci školy**

|  | Fyzický stav | Prepočítaný stav |
| --- | --- | --- |
| **Celkový počet zamestnancov k 30.06.2019** |   **20** |  **16,97** |
|  pedagogickí zamestnanci |  17 |  15,17 |
|  nepedagogickí zamestnanci |  3 |  1,80 |
|  administratíva |  2 |  1 |
|  prevádzkoví zamestnanci |  1 |  0,80 |

**6. Kvalifikovanosť pedagogických zamestnancov**

Z celkového počtu **17 pedagógov je 17 kvalifikovaných.**

**7. Ďalšie vzdelávanie pedagogických zamestnancov**

**8. Aktivity a prezentácia školy na verejnosti**

Okrem výchovno-vzdelávacej práce v oblasti základného umeleckého školstva kladieme dôraz na mimoškolské aktivity, ktorými prezentujeme na verejnosti svoje zameranie na hudobnú kultúru v našom meste. Spolupracujeme s množstvom kultúrnych a spoločenských organizácií a inštitúcií **(MsKs, Vlastivedné múzeum, Dom Matice slovenskej, Galantské osvetové stredisko, Galantská knižnica, Centrum voľného času , Patria – domov dôchodcov a i. ).** Touto hudobnou činnosťou si naši žiaci aj pedagógovia v praxi vyskúšajú nadobudnuté vedomosti z hudby a majú tak možnosť prejaviť sa umením.

Pre spomínané inštitúcie sme v školskom roku 2018/2019 poskytli hudobný program, na ktorom sa predstavili pedagógovia aj žiaci našej školy.

V školskom roku 2018/2019 naša škola uskutočnila:

 **Žiacke koncerty** Výstavná sála sev. krídla NK ( 6 krát.)

**Benefičný koncert pre Unicef „ Deti deťom“** Divadelná sála MsKS dňa 10.12.2018. Účinkovali žiaci a pedagógovia školy. Výťažok zo vstupného bol zaslaný slovenskému výboru Unicef .

**Absolventský koncert 2019** Divadelná sála MsKS, dňa 28.5.2019.

**Promenádny koncert v rámci Kultúrneho leta Nádvorie NK dňa 19.6.2019.** Rozlúčka žiakov a pedagógov školy s priateľmi, rodičmi a priaznivcami.

**9. Spolupráca ZUŠ J. Haydna so základnými školami**

Už trinásty školský rok naša škola zabezpečuje hudobné vzdelávanie **v ZŠ Gejzu Dusíka,** kde je stále veľký záujem zo strany rodičov aj žiakov v tejto aktivite pokračovať. Naša škola má v ZŠ G. Dusíka   hudobnú triedu, v ktorej sa vyučuje hra na klavíri a hudobná náuka. R

 **Výchovné koncerty pre ZŠ v Galante (**ZŠ G. Dusíka, ZŠ Štefánikova,ZŠ SNP a ZŠ s VJM Z. Kodálya) sme uskutočnili v dňoch 10. apríla a 17 apríla 2019.

**10. Spolupráca s partnerskými školami ZUŠ Mikulov (Česká republika) a AMI Fertőd (Maďarsko)**

Projekt cezhraničnej spolupráce medzi ZUŠ Mikulov a ZUŠ Josepha Haydna Galanta sa po prvýkrát uskutočnil v roku 2004 a nepretržite trvá dodnes. Pätnásťročná vzájomná spolupráca v umeleckej pedagogike, výmenné koncerty, ktoré sa striedavo uskutočňujú v Mikulove a Galante každý rok v apríli, zmenili partnerské vzťahy žiakov aj pedagógov na priateľské. ni, t Poznávanie pamätihodností a kultúrnych pamiatok, ktoré sa vždy uskutočňuje pred koncertom a spoločné rozhovory po koncerte, sú k tomu všetkému príjemným bonusom.

V šk. roku 2018/2019 sme dňa 30. apríla vycestovali do Mikulova, kde sme po zaujímavom programe absolvovali spoločný koncert v priestoroch ZUŠ Mikulov.

Spolupráca s AMI Fertőd sa datuje od roku 2013.

 V šk. roku2018/2019 sme dňa 17.mája 2019 privítali žiakov a pedagógov z partnerskej školy u nás. Po prehliadke mesta Trnava sme absolvovali spoločný koncert v sev. krídle NK.

**11. Výsledky a účasť žiakov na súťažiach**

 Účasť ZUŠ Josepha Haydna na celoslovenských a okresných súťažiach v školskom roku 2018/2019 :

**-Krajská súťažná prehliadka Divertimento musicale 2019** – dňa **7**. apríla 2019 sa konala krajská súťažná prehliadka Divertimento musicale v priestoroch renesančného kaštieľa Galanta. Zo ZUŠ J. Haydna sa súťaže zúčastnilo gitarové kvarteto Collegium Iuventum v obsadení: Konrád Czadró, Štefan Gáspár, Paulína Hučková a Lénárt Dóra pod vedením triedneho učiteľa Mgr. Mariána Junga a získalo ocenenie v Zlatom pásme.

- **Banskoštiavnicke kladivká 2019 -** dňa 7.5.2019 sa v  meste Banská Štiavnica uskutočnila celoslovenská klavírna súťaž **Banskoštiavnícke kladivká,** ktorá bola zameraná na interpretáciu súčasnej slovenskej hudby, so zvláštnym zreteľom na skladateľov pôsobiacich v Banskej Bystrici , Banskej Štiavnici a okolí.

Zo ZUŠ Josepha Haydna sa súťaže zúčastnili žiaci : Samuel Lenčéš z triedy p. uč. Gabriela Farkaša, ktorý získal ocenenie v bronzovom pásme a Damián Hartl z triedy p. uč. Mgr. art. Štefana Ternóczkeho, ktorý získal ocenenie v striebornom pásme.

**Muzikálová hviezda 2019 –** dňa 11.5.2019 sa v divadle Nová scéna v Bratislave uskutočnila spevácka súťaž Muzikálová hviezda. Zo ZUŠ J. Haydna súťažila žiačka Zsófia Molnár z triedy p. uč. Márie Szőkeovej a získala vo svojej kategórii 1 miesto.

- **Klavírna súťažná prehliadka Sládkovičovo 2019** - dňa 17.5.2019 sa konal piaty ročník celoslovenskej klavírnej súťaže pre žiakov základných umeleckých škôl. Súťaž bola zameraná na interpretáciu klasickej hudby a hudby iných hudobných žánrov ( tanečná hudba, jazz, hudba k filmu, k rozprávkam, muzikálová hudba, ľudová hudba). Súťaž bola určená pre žiakov ZUŠ od 6-18 rokov. Zo ZUŠ Josepha Haydna v Galante súťažili :žiak Andrej Hartl, ktorý získal ocenenie v bronzovom pásme, žiak Damian Hartl, ktorý získal ocenenie v striebornom pásme a žiak Norbert Horváth, ktorý získal ocenenie v striebornom pásme.

Všetci ocenení žiaci boli z triedy p. uč. Mgr. art. Štefana Ternóczkeho.

**12. Výsledky úspešnosti školy pri príprave na výkon povolania, úspešnosť prijímania na ďalšie štúdium**

**13. Vyhodnotenie projektov a programov školy**

 Festival Galantské hudobné dni sa počas svojej dvadsaťjedenročnej existencie vyprofiloval na známe hudobné podujatie v rámci Slovenska. Festival si systematicky buduje svoju značku, ktorá pozitívne zviditeľňuje naše mesto v oblasti hudobnej kultúry nielen u nás, ale i v zahraničí.

 Aj 21. ročník festivalu GHD mal pestrú žánrovú náplň. Na koncertoch sa predstavili špičkový slovenskí i zahraniční interpreti. Dramaturgia festivalu bola zameraná na českú hudbu.

 ZUŠ Josepha Haydna a MsKS sa aj tento rok prejavili ako schopní organizátori ktorí prostredníctvom špičkových interpretov šíria kvalitnú hudbu nielen medzi stálymi návštevníkmi koncertov.

Projekt GHD bol úspešne realizovaný aj vďaka finančnej dotácie z rozpočtu Mesta Galanta.

Pätnásty rok pracujeme aj na projekte cezhraničnej spolupráce v rámci partnerstva medzi mestami Mikulov a Galanta s mikulovskou ZUŠ-kou a šiesty rok s AMI Fertőd.

**14.Údaje o výsledku inšpekčnej činnosti**

V školskom roku 2018/2019 bola na našej škole vykonaná inšpekčná činnosť zo Štátnej školskej inšpekcie zameraná na materiálno - technické vybavenie školy. Výsledkom inšpekčnej činnosti je, že naša škola spĺňa z pohľadu materiálno-technického zabezpečenia kvalitné poskytovanie hudobného vzdelávania.

**15.Finančné prostriedky na vzdelávacie poukazy**

Naša škola v školskom roku 2018/2019 nebola príjemcom vzdelávacích poukazov a nezískala z nich žiadne finančné prostriedky.

**16. Priestorové a materiálno-technické podmienky školy**

 Škola sídli v dvojpodlažnej budove v mestskom parku. Na prízemí je riaditeľňa, zborovňa, kancelárie a dve učebne. Na prvom poschodí je sedem učební a na druhom poschodí sú štyri učebne. Keďže na našej škole prevláda individuálne vyučovanie, učebne sú prispôsobené daným podmienkam. Materiálno-technické vybavenie školy je na dobrej úrovni, neustále dopĺňame inventár školy o kvalitné hudobné nástroje.

**17. Rozpočet na rok 2019**

|  | Schválený rozpočet v € | Upravený rozpočet v € |
| --- | --- | --- |
| **Mzdy a odvody** | 262 000,-€ |  - |
| **Tovary a služby** |  27.000,- € |  - |
| **Zriaďovateľ** | 289 000,-€ |  - |
| **Vlastné príjmy** |  22 000,-€ |  - |
|  **S p o l u** | **311 000 -€** |  -  |

**18. Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má vyživovaciu povinnosť**

V školskom roku 2018/2019 sme dostali finančné prostriedky:

od rodičov - **školné** vo výške **21 917,50 €.**

**19.Finančné prostriedky získané podľa osobitných predpisov**

V školskom roku 2019/2020 sme dostali:

**Vratka ZP 602,88**

**Dobropi**s **117,89 €**

Ďalej sme dostali účelové finančné prostriedky ( výzvy kultúra a školstvo)

**Galantské hudobné dni** **2 200,00 €**

**Pestrý koncert 600,00 €**

 **20. Cieľ v koncepčnom zámere rozvoja školy na školský rok 2018/2019**

**a vyhodnotenie jeho plnenia**

 Cieľom a poslaním našej školy je, že musí vytvárať podmienky, aby sa škola tohto typu stala nielen centrom umeleckého vzdelávania, ale hlavne nositeľkou kultúry a kultúrnosti v meste, kde pôsobí.

 Z hľadiska týchto potrieb boli v Koncepcii rozvoja školy hlavné úlohy marketingu nasledovné:

- poskytovať úplné a presné informácie o dianí v škole na najrozličnejších úrovniach

- budovať osobné kontakty a spolupracovať s ďalšími organizáciami a inštitúciami, zapojiť sa

 do kultúrneho a spoločenského života mesta,

- budovať obraz školy ako dobre riadenej inštitúcie a dobrého zamestnávateľa,

- využiť maximálne špecifiká a výhody školy,

- propagovať úspechy školy.

Hlavné ciele v Koncepcii rozvoja školy boli rozdelené na dlhodobé, strednodobé a krátkodobé hľadiská. Úlohy uvedené v krátkodobom horizonte boli splnené keďže všetky podujatia Plánu konkrétnej činnosti školy sme uskutočnili. Zároveň sme boli úspešní aj v úlohe, ktorá bola uvedená do strednodobého hľadiska – stabilizovať personálne obsadenie školy.

**21.Oblasti v ktorých škola dosahuje dobré výsledky, oblasti v ktorých**

**sú nedostatky**

 Naša škola je jednoodborová a preto si myslím, že jej miesto v našom meste a systéme školských zariadení je nezastupiteľné. Práve moment, že sa v našej pedagogickej a výchovnej práci môžeme zamerať len na umelecké vzdelávanie v oblasti hudby, považujem za silnú stránku našej školy. Výsledky práce žiakov a pedagógov to aj v praxi potvrdzujú.

Jediným nedostatkom je chýbajúca koncertná sála priamo v budove školy, ale priestorové podmienky nám túto predstavu neumožňujú. Koncerty realizujeme v severnom krídle NK.

Vypracoval riaditeľ školy: Mgr. Ladislav Maťašovský

Galante dňa 12. septembra 2019

Na vedomie:

Predseda Rady školy pri ZUŠ J. Haydna Michal Doháňoš DiS.art.

V Galante dňa 26.septembra 2019